**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

**PROIECT** **DECIZIA ETAPEI DE ÎNCADRARE**

**05.09.2019**

Ca urmare a solicitării de emitere a acordului de mediu adresate de **COMPANIA NAŢIONALĂ DE ADMINISTRARE A INFRASTRUCTURII RUTIERE S.A. – D.R.D.P. BUCUREŞTI**,cu sediul în mun. Bucureşti, b-dul Iuliu Maniu, nr.401A, înregistrată la sediul Agenției pentru Protecția Mediului (APM) Dâmbovița cu nr. 4207 din 14.03.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţe Comisiei de analiză tehnică din data de 22.08.2019 că proiectul **” *Lucrări de punere în siguranță pod pe DN 72 km 20+422 peste râul Dâmbovița la Viișoara”*** propus a fi amplasat în com. Ulmi, sat Viișoara și extravilanul comunei Lucieni,judeţul Dâmboviţa **nu se supune evaluării impactului asupra mediului, nu se supune evaluării adecvate şi evaluării impactului asupra corpurilor de apă**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1.* *Caracteristicile proiectelor***

a) ***mărimea proiectului***:

Scopul investiţiei este punerea în siguranţă a podului situat peste râul Dâmboviţa pe DN 72 Târgovişte - Găeşti, având în vedere degradările existente la structura podului şi a tendinţei de adâncire a albiei cursului de apă.

Podul a fost construit in anul 1958, în anul 1973 au fost consolidate fundaţiile, în anul 2003 a fost reabilitată suprastructura, inclusiv cale trotuar şi parapet, iar in perioada 2015-2016 au fost executate lucrări de reabilitare a podului şi lucrări hidrotehnice (Urgenta 1) pentru care a fost emis avizul de gospodărire a apelor nr. 213/20.10.2015 de către Administraţia Bazinală de Apă Argeş - Vedea şi au constat în:

Lucrări de consolidare a fundaţiilor pilelor

Au fost consolidate pilele prin pozarea a câte 4 piloţi de diametru mare (01080 mm, L=22,00 m) in colţurile fundaţiilor existente, solidarizaţi intre ei printr-un radier din beton armat care la rândul lui a fost solidarizat cu infrastructura prin intermediul unor ancore din PC52 032 introduse in găuri perforate cu 050 mm, amplasate ia 1,00 m distanţă intre ele.

Prag de fund

Deversor din beton armat, în lungime de 84,10 m, fundat indirect pe piloţi cu diametrul de 800 mm cu fisa de 20,00 m. Pragul de fund este realizat din beton armat cu o treaptă de cădere, având o lungime deversantă de circa 21,00 m şi o înălţime maximă a treptei de aproximativ 2,85 m. Pentru eliminarea tendinţei de antrenare hidrodinamică pe sub deversor a fost executat un ecran din palplanşe, în lungime de 12,0 m. Căderea are un bazin disipator din gabioane placate cu beton armat.

Apărări de maluri

Încastrarea în mal a pragului precum şi protecţia malurilor s-a realizat cu ziduri de beton armat fundate indirect pe piloţi cu diametrul de 600 mm cu fisa de 20,00 m, având o inălţime de 3,60 m pana la nivelul apei corespunzător debitului cu probabilitatea de depăşire de 2%.

Lungimea zidurilor este de 191,15 m din care pe malul stâng 78,70 m şi pe malul drept 112,45 m. Sub pod zidurile din beton sunt întrerupte, iar protecţia pilelor se face cu palplanşe metalice, in lungime de 15,00 m, pe o lungime de 21,00 m pe fiecare mal în parte.

Protecţie a talvegului în zona podului până la pragul de fund

În amonte de pragul deversor, plecând de la coronamentul pragului spre pod, s-a realizat o protecţie a talvegului pe o lungime de aproximativ 65,00 m şi o adâncime de 50 cm, pe întreaga secţiune transversală a albiei, până in apărările de mal. Protecţia este realizată din saltele din gabioane cu o grosime de 30 cm placate cu beton armat şi prevăzute cu barbacane. Amenajarea este pozată pe un filtru din geotextil. In amonte închiderea se face prin pozarea oblică a ultimelor saltele din gabioane cu rol de pinten.

Acest radier formează impreunăcu zidurile din beton armat care protejează malurile o amenajare de tip „canal energetic" care depăşeşte in amonte secţiuneăpodului existent.

Podul din beton armat este amplasat normal in aliniament, are 4 deschideri de câte 32,20 m, si are o lungime totală de 137,05 m. Partea carosabilă? are lăţimea de 7,80 m, iar trotuarele au lăţimea de 1,0 m fiecare.

Suprastructura este alcătuită din 6 grinzi prefabricate, monobloc, având lungimea de 32,20 m şi înălţimea de 1,60 m.

Infrastructura este alcătuita din 2 culee de tip masiv şi 3 pile cu^elevaţie lamelară, având avantbec şi arierbec semicircular, fundate prin intermediul a cate 4 piloţi foraţi (01080 mm, L=22 m).

Racordările cu rampele se realizează prin sferturi de con pereate.

LUCRĂRILE PROIECTATE

Pentru punerea in siguranta a podului se propun următoarele lucrări:

Lucrări de reparaţii la pod

* curăţirea betoanelor degradate la infrastructura şi suprastructură şi repararea acestora cu mortare speciale şi vopsirea suprafeţelor de beton cu vopsea specială de protecţie cu rol anticoroziv.
* lucrări la recondiţionam şi vopsire la cale, trotuare si parapete;
* lucrări la rampe: repararea pereurilorde la sferturile de con, eventual completarea umpluturilor, curăţirea casiurilor, frezarea îmbrăcăminţii asfaltice existente şi aşternerea unor noi straturi asfaltice pentru racordarea cu cota noua a podului, pe o lungime de cca. 25,00 m, la ambele capete ale podului.

Lucrări hidrotehnice in zona podului

Praguri de fund

Lucrările prevăzute reprezintă continuarea lucrărilor executate în Urgenţa I, respectiv lucrări in aval de pragul deversor treapta 1 şi bazinul deversor aferent.

Pragul deversor treapta 2 va avea lungimea de 84,10 m (format din 9 tronsoane de 9,30 m lungime), va fi fundat indirect pe piloţi foraţi (ø 800 mm, L=20,00 m) şi va fi realizat din beton armat clasa C30/37 cu o treaptă de cădere, având o lungime deversantă de circa 21,00 m şi o inălţime maximă a treptei de aproximativ 2,40 m. Pe sub deversor se prevede un ecran din palplanşe cu lungimea de 7,00 m. Cota superioară a pragului este de 248,90 m. Căderea are un bazin disipator (L=18,30 m, B=77,25 m) din saltele de gabioane (H=1,00 m) placate cu un strat de 50 cm beton armat pozate pe un filtru din geotextil. Zona de racordare cu bazinul disipator are lungimea de 3,50 m. In aval de bazinul disipator este prevăzut un al doilea deversor.

Pragul deversor treapta 3 va avea lungimea de 84,10 m (format din 9 tronsoane de 9,30 m lungime), va avea rol de pinten, va fi realizat din beton armat clasa C30/37 cu o treaptă de cădere, având o lungime deversantă de circa 21,00 m şi o înălţime maximă a treptei de aproximativ 1,50 m. Pe sub deversor se prevede un ecran din palplanşe cu lungimea de 5,00 m. Cota superioara a pragului este de 247,30 m. In aval de prag este prevăzută o rizbermă (L=12 m, B=74,15 m) alcătuită din saltele de gabioane cu h=0,50 m.

Apărări de maluri

Încastrarea în maluri a pragurilor precum şi protecţia malurilor se va realiza cu ziduri de beton armat (H-3,60 m) fundate indirect pe piloţi foraţi (0 600 mm, L=20,00 m), proiectate cu cota superioară la cca. 2 m deasupra nivelului corespunzător debitului cu probabilitatea de depăşire de 2% in amonte si respectiv 1,4 m in aval. Cota superioara a zidului de sprijin în amonte/aval va fi de 249,90 m/248,60 m, iar cota corespunzătoare debitului cu probabilitatea de depăşire de 2% in amonte/aval va fi de 248,70m/247,24m.

Deasupra zidului s-a prevăzut şi o protecţie elastică dintr-o saltea de gabioane cu (l=5 m, h=0,30 m) pe inaltimea de 1,0 m.

Zidul de protecţie este alcătuit din 60 tronsoane in lungime de 11,20 m fiecare, din care pe malul stâng 35 tronsoane (L=392 m) şi pe malul drept 25 tronsoane (L-280 m).

b) ***cumularea cu alte proiecte***: nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

***2. Localizarea proiectelor***

2.1. utilizarea existentă a terenului: terenul se afla situat in com. Ulmi, sat Viișoara și extravilanul comunei Lucieni, județul Dâmbovița, conform Certificatului de urbanism nr. 311 din 12.12.2018.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în interiorul sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul - lucrările propuse se află într-o zonă cu locuinţe individuale;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice.

**Protecţia apelor**

***Se vor respecta condiţiile impuse prin Avizul de gospodărire al apelor nr.253 din 13.08.2019.***

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* vehiculele şi utilajele utilizate vor fi verificate periodic în vederea remedierii eventualelor disfuncţii identificate;

**Protecția împotriva zgomotului**

* în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009/1988 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:
* 65 dB - la limita zonei funcţionale a amplasamentului
* 55 dB în timpul zilei/45 dB noaptea (intre orele 23:00 – 7:00) – la faţada clădirilor învecinate, considerate zone protejate.
* 35 dB în timpul zilei/30 dB noaptea (intre orele 23:00 – 7:00) în interiorul zonelor funcţionale ale clădirilor de locuit considerate teritorii protejate, aflate în zona de impact a activităţii desfăşurate pe amplasamentul autorizat.

**Protecţia solului**

- se vor amenaja spaţii corespunzătoare pentru depozitarea materialelor de construcţie şi pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea 265/2006, cu modificările şi completările ulterioare precum şi ale O.U.G. nr. 68/2016 pentru modificarea si completarea Legii nr. 211/2011, privind regimul deşeurilor.***

**Lucrări de refacere a amplasamentului**

**-** la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

**-** se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

**-**  modul de depozitare al deşeurilor/valorificare şi monitorizarea cantităţilor de deşeuri generate conform Ordinului nr. 856/2002; predarea deşeurilor către operatori autorizaţi în valorificarea/ eliminarea deşeurilor;

**-** respectarea normelor de securitate, respectiv a normelor de securitate a muncii;

**-** nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

**-** se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p. DIRECTOR EXECUTIV**,

**Mircea NISTOR**

|  |  |
| --- | --- |
|  | **Întocmit,** |
| **Șef Serviciu A.A.A.,**  Maria **MORCOAȘE** | consilier A.A.A., Florian **STĂNCESCU** |